
РЕПУБЛИЧКИ ГЕОДЕТСКИ ЗАВОД
БЕОГРАД

Ул. Булевар Војводе Мишића бр.39
На основу чл. 29. ст. 1. Закона о Заштитнику грађана („Сл. гласник РС“ бр. 79/05 и 54/07), у поступку по притужби Г. С., из Сремске Митровице, након утврђених недостатака у раду Републичког геодетског завода, Службе за катастар непокретности Сремска Митровица, Заштитник грађана вас
Обавештава 
о

завршетку поступка
Г. С. из Сремске Митровице је поднео Заштитнику грађана притужбу којом је указао на неправилности у раду Службе за катастар непокретности Сремска Митровица које се огледају у томе што по захтеву његове ћерке бр.952-02-5325/2013 од дана 1.11.2013. године да се изврши промена података о носиоца права својине на стану на првом спрату објекта бр.1, на кат.парц.бр. 4204 КО Сремска Митровица, Служба за катастар непокретности Сремска Митровица није донела одговарајућу одлуку.
Заштитник грађана је, поступајући по примљеној притужби, утврдио недостатке у раду Службе за катастар непокретности Сремска Митровица јер је вишеструко прекорачила законски рок за поступање и одлучивање о  поднетом захтеву. 
У оквиру спроведеног поступка утврђено је да је вишеструко прекорачење рока за одлучивање по предметном захтеву од стране Службе за катастар непокретности Сремска Митровица последица неадекватног информатичког (софтверског) програма, који не дозвољава да се поступак покрене све док је у листу непокретности уписана забележба да није коначно решење о деоби катастарске парцеле на којој се налази објекат са предметним станом. 
У складу са законским овлашћењима Заштитник грађана је дана 1.6.2015. године Републичком геодетском заводу и Служби за катастар непокретности Сремска Митровица упутио препоруку дел. бр. 21184 о томе како би уочене недостатке требало отклонити.

Истовремено, Републичком геодетском заводу и Служби за катастар непокретности Сремска Митровица препоручено је да обавесте овај орган, у року од 60 дана од дана пријема препоруке, о поступању по њој.

Заштитник грађана је, дана 30.6.2015. године примио изјашњење начелника Службе за катастар непокретности Сремска Митровица о поступању по ставу 2. препоруке, којим је овај орган обавештен да је Служба за катастар непокретности Сремска Митровица дана 25.6.2015. године уз помоћ информатичара донела решење по захтеву Б. М. која је уписана као носилац права својине на стану бр.1 као посебном делу бр.1  на кат.парц. бр.4204 КО Ср. Митровица. 
На наведени начин Служба за катастар непокретности Сремска Митровица је у законском року поступила по другом ставу упућене препоруке, којом се указује на начин превазилажења уочених недостатака у поступку по захтеву Б. М. да се, по основу уговора о поклону закљученог са оцем Г. С., упише као носилац права својине на предметном стану.

Након упућене ургенције дана 7.9.2105. године, Републички геодетски завод је актом 07 бр.07-856/2015 од дана 23.9.2015. године доставио изјашњење о поступању по ставу 1. препоруке, указавши при том да дорада софтвера није извршена, нити ће, иако је фактички могућа, бити извршена, с обзиром да би са таквом изменом софтвера, постојала могућност за велики број злоупотреба. Међутим, истовремено указује на чињеницу да решавање предметних захтева врше информатичари – државни службеници из Сектора за информатику и комуникацију у складу са захтевима Службе за катастар непокретности, које обавесте наведени Сектор када имају касније примљени захтев за провођење промене у катастру непокретности, а који се може узети у поступак, јер изјављена жалба не представља сметњу за његово решавање из разлога што је изјављена у поступку који се води поводом друге непокретности на истој катастарској парцели. 

Како из примљеног акта произлази да ће Републички геодетски завод у свом будућем раду водити рачуна да Службе за катастар непокретности поступају у складу са упућеном препоруком, на тај начин што ће се омогућити да се касније примљени захтев за провођење промене у катастру непокретности узму рад када изјављена жалба не представља сметњу за његово решавање јер је изјављена у поступку који се води поводом друге непокретности на истој катастарској парцели, налазимо да су се стекли услови да се поступак по притужби Г. С. из Сремске Митровице, о чему у складу са чланом 29. Став 1. Закона о Заштитнику грађана обавештавамо наведене органа и подносиоца притужбе.

